Vedholdene rygter om en spirituspåvirket mand, der kørte rundt i en Golfvogn i Gatten viste sig fredag formiddag at holde stik. Cykelpatruljer fra Nordjyllands Politi traf den 46-årige mand på Sjørup Søvej klokken 11.30 og her måtte han standse sin golfvogn og blæse i alkometeret. - Og det blæser han så op over det tilladte siger politikommissær Frank Liltorp fra lokalpolitiet i Himmerland, der står for politiets indsats ved golfturneringen. - Han blev taget med til Farsø Sygehus hvor de tog en blodprøve, og så blev han sluppet løs igen, men han kommer ikke til golf igen for arrangørerne har klippet hans armbånd, siger Frank Liltortp. Den 46-årige mand er fra Sjælland og er leverandør til turneringen. Det var også i den sammenhæng, han kørte rundt i golfvognen og han kørte således ikke med passagerer. - Han er sigtet for spirituskørsel i et arbejdsredskab for færdselsloven gælder i den grad også her og jo uden tvivl på Sjørup Søvej, der er ude i offentligheden, siger Frank Liltorp.

Opsummering:
Mand er sigtet for spirituskørsel og har mistet sit armbånd til Made in Denmark.